রাধা
রাধা বা রাধিকা হলেন একজন হিন্দু দেবী, কৃষ্ণের প্রিয়তমা এবং পরমাপ্রকৃতি। তিনি প্রেম, কোমলতা, করুণা ও ভক্তির দেবী হিসাবে পূজিত হন। তিনি দেবী লক্ষ্মীর অবতার, এবং তাকে গোপীশ্রেষ্ঠা হিসাবেও বর্ণনা করা হয়। দেবী রাধিকা হলেন ভগবান কৃষ্ণের প্রথম স্ত্রী /সহধর্মিনী (গুপ্ত বিবাহ/ব্রহ্ম বিবাহ)। বিবিধ পুরান মতে স্বয়ং ব্রহ্মদেব ভান্ডির বনে,ফুল দ্বিতীয়া তিথিতে দেবী রাধিকার সঙ্গে শাস্ত্রবিধি অনুসারে ভগবানের কৃষ্ণের বিবাহ দেন(গৌরী বিবাহ)। দেবী রাধিকা হলেন ভগবানের কৃষ্ণের শিশুকালের বিবাহিতা পত্নী ও কৃষ্ণের আদিপ্রকৃতি......... বৈখানস আগম,মার্কন্ডেয় চন্ডী মহাপুরান,দেবী ভাগবত,গর্গ সংহিতা,বরাহপুরান,ব্রহ্মবৈবর্ত পুরান। বিভিন্ন পুরান ও প্রাচীন ধর্মগ্রন্থ গুলি দেবী রাধাকে কৃষ্ণের চিরন্তন সহধর্মিণীর মর্যাদা দেয়। রাধা, সর্বোচ্চ দেবী হিসাবে, নারীর প্রতিরূপ এবং কৃষ্ণের অভ্যন্তরীণ শক্তি (হ্লাদিনী শক্তি) হিসাবে বিবেচিত হন, যিনি রাধা কৃষ্ণের স্বর্গীয় আবাস গোলোকে বসবাস করেন। বলা হয় রাধা কৃষ্ণের সমস্ত অবতারে তার সাথে ছিলেন। রাধাবল্লভ সম্প্রদায়ে, রাধাকে সর্বোচ্চ দেবতা হিসেবে পূজা করা হয়। অন্যত্র, চৈতন্য মহাপ্রভুর সাথে যুক্ত কৃষ্ণায়ত নিম্বার্ক সম্প্রদায়, পুষ্টিমার্গ, স্বামীনারায়ণ সম্প্রদায়, বৈষ্ণব-সহজিয়া, মহানাম সম্প্রদায় এবং গৌড়ীয় বৈষ্ণবধর্ম আন্দোলনে রাধাকে বিশেষভাবে পূজা করা হয়। রাধাকে স্বয়ং কৃষ্ণের মেয়েলি রূপ হিসাবেও বর্ণনা করা হয়েছে। রাধার জন্মদিন রাধাষ্টমী হিসেবে পালিত হয়। রাধাকে মানব আত্মার রূপক হিসাবেও বিবেচনা করা হয়, কৃষ্ণের প্রতি তার ভালবাসা ও আকাঙ্ক্ষাকে ধর্মতাত্ত্বিকভাবে আধ্যাত্মিক বৃদ্ধি এবং ঐশ্বরিক সত্তার (ব্রহ্ম) সাথে মিলনের জন্য মানুষের অনুসন্ধানের প্রতীক হিসাবে দেখা হয়। তিনি অসংখ্য সাহিত্যকর্মকে অনুপ্রাণিত করেছেন, এবং কৃষ্ণের সাথে তার রাসলীলা নৃত্য অনেক ধরনের নৈপুণ্য কলাকে অনুপ্রাণিত করেছে।